Diari Oficial de la Generalitat Valenciana


Sumari del DOGV 3251, del 27-05-1998 (1998/4142)

ORDRE d’11 de maig de 1998, de la Conselleria d’Obres Públiques, Urbanisme i Transports, per la qual s’aproven les bases reguladores de la concessió d’ajudes a transportistes autònoms titulars de llicències de taxis de les àrees de prestació conjunta de la Comunitat Valenciana que abandonen l’activitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3251

Data del DOGV
:   27-05-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/4142


Data del document
:   11-05-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

ORDRE d'11 de maig de 1998, de la Conselleria d'Obres Públiques, Urbanisme i Transports, per la qual s'aproven les bases reguladores de la concessió d'ajudes a transportistes autònoms titulars de llicències de taxis de les àrees de prestació conjunta de la Comunitat Valenciana que abandonen l'activitat. [1998/Q4142]
  
El Decret 18/1985, de 23 de febrer, del Consell de la Generalitat, faculta la Conselleria d'Obres Públiques, Urbanisme i Transports per a la creació, dins del territori de la Comunitat, d'àrees de prestació conjunta per als serveis de taxi.
  
Per mitjà de les ordres 252/1986, 2.485/1991 i 1.614/1994, es van crear, respectivament, les àrees de prestació conjunta de València, Castelló i Alacant.
  
La Conselleria de d'Obres Públiques, Urbanisme i Transports, a través de la Direcció General de Transports, exerceix les competències d'ordenació dels serveis a què es fan referència en les mencionades àrees.
  
En l'exercici de les seues competències, l'administració autonòmica està adoptant un paquet de mesures destinades a readaptar l'oferta i la demanda del servei del taxi, així com a millorar les condicions econòmiques i laborals dels prestataris i la qualitat del servei.
  
Detectat el problema de l'elevada edat dels titulars de llicència, s'inicià un programa d'ajudes per a l'abandó de l'activitat a titulars autònoms de llicències de l'Àrea de Prestació Conjunta de València, que es va regular en l'Ordre 3.093, d'1 de setembre de 1997.
  
Una vegada arreplegada la problemàtica plantejada en l'aplicació de l'ordre mencionada, es regula novament el programa d'ajudes per a 1998, i s'introdueixen modificacions relatives als requisits d'edat del titular, anys d'autònom del taxi, així com en les quanties màximes i mínimes de les ajudes.
  
Per això, en ús de les atribucions que em confereix l'article 35.e de la Llei del Govern Valencià i el Decret 31/1997, de 26 de febrer, del Govern Valencià, per la qual s'aprova el Reglament Orgànic i Funcional de la Conselleria d'Obres Públiques, Urbanisme i Transports,
  
ORDENE
  
Article 1
  
Aquesta ordre té per objecte establir les bases reguladores de la concessió d'ajudes dirigides a fomentar l'abandó de la professió de taxistes d'elevada edat dels titulars de llicències d'àrees de prestació conjunta de la Comunitat Valenciana.
  
Les ajudes s'atorgaran a càrrec del crèdit contingut en el programa 513.30, de la línia 406/000/98, capítol IV, dels pressupostos de la Conselleria d'Obres Publiques, Urbanisme i Transports, i es destinarà un crèdit de 70.287.820 que podrà ser ampliat en cas d'existència de disponibilitats pressupostàries.
  
Així mateix, podran atorgar-se en exercicis successius d'acord amb les consignacions pressupostàries.
  
Article 2
  
1. Les persones que desitgen obtenir les ajudes hauran de sol·licitar-les per escrit, de conformitat amb el model que figura en l'annex I d'aquesta ordre, dirigit al conseller d'Obres Públiques, Urbanisme i Transports, que s'haurà d'acompanyar amb els documents enumerats en l'annex II que acrediten el compliment dels requisits necessaris per a l'atorgament de l'ajuda sol·licitada.
  
Les sol·licituds es podran presentar al Registre de la Conselleria d'Obres Publiques, Urbanisme i Transports o per qualsevol de les formes que estableix l'article 38.4 de la Llei 30/1992, de Règim Jurídic de les Administracions Públiques i de Procediment Administratiu Comú.
  
2. Així mateix, s'haurà d'acompanyar la sol·licitud amb una declaració on consten les ajudes obtingudes o sol·licitades per a la mateixa finalitat de qualssevol administracions o ens públics, de conformitat amb el model annex IV.
  
La Direcció General de Transports, una vegada rebuda la sol·licitud amb la corresponent documentació, podrà requerir l'interessat perquè, en el termini de 10 dies, llevat que, expressament, se li'n concedisca un altre de major, esmene les deficiències observades o que aporte la documentació que es considere necessària per a l'adequada resolució de la petició, amb l'advertència que, transcorregut el termini sense que s'atenga aquest requeriment, es procedirà a l'arxiu de la sol·licitud sense cap més tràmit.
  
Article 3
  
El termini de presentació de sol·licituds serà de 45 dies, comptadors des de l'endemà del dia de publicació d'aquesta ordre.
  
La Direcció General de Transports realitzarà la instrucció dels procediments d'atorgament de les ajudes.
  
Article 4
  
La Direcció General de Transports, a la vista de les sol·licituds presentades, i després de l'estudi previ i la fixació d'admissibilitats, elaborarà les propostes motivades per a l'atorgament i les elevarà al conseller d'Obres Públiques, Urbanisme i Transports per a la seua resolució definitiva.
  
Quan no haja recaigut resolució expressa en el termini de dos mesos, des del dia de la presentació de la sol·licitud, es podrà entendre desestimada.
  
Article 5
  
Els criteris que serviran de base per a l'atorgament de les ajudes seran les següents, sense tenir el seu ordre caràcter de prelació:
  
- Edat del titular.
  
- Quantitat d'anys, superiors a 10, que exerceix l'activitat d'autònom del taxi.
  
Article 6
  
Els beneficiaris de les ajudes hauran d'acreditar que es troben al corrent de les seues obligacions tributàries i davant de la Seguretat Social en virtut de l'Ordre de 17 de gener de 1991, de la Conselleria d'Economia i Hisenda, així com no tenir pendent de pagament cap sanció per incompliment de la legislació de transports.
  
Així mateix, estaran obligats a facilitar, en qualsevol moment, tanta informació com li requerisca la Direcció General de Transports als efectes de control de les ajudes atorgades.
  
Article 7
  
Una vegada atorgada l'ajuda, per a procedir al seu cobrament, s'haurà d'acreditar l'abandó de l'activitat d'autònom del taxi i aportar la documentació indicada en l'annex III, en el termini que es determine en la resolució d'atorgament.
  
Article 8
  
1. Les quanties de les ajudes seran les següents:
  
- Per abandó de l'activitat de taxista en àrees de prestació conjunta de la Comunitat Valenciana: 3.750.000 pessetes.
  
- Per cada sis mesos complets que al transportista li falten per a complir l'edat de 65 anys: 250.000 pessetes.
  
En qualsevol cas, la quantia de l'ajuda no podrà ser superior a 5.750.000 pessetes.
  
2. L'atorgament d'aquestes ajudes estarà condicionat al compliment dels requisits següents:
  
a) Els beneficiaris hauran de ser persones físiques amb edat superior o igual a 55 anys, titulars des d'almenys 10 anys abans d'autorització de transport públic de viatgers en vehicles de turisme.
  
b) Aquests beneficiaris hauran de ser transportistes autònoms, titulars, com a màxim, d'una autorització de taxi en àrees de prestació conjunta de la Comunitat Valenciana.
  
Article 9
  
Una vegada atorgada l'ajuda, per a procedir al seu cobrament, s'haurà d'acreditar l'abandó de l'activitat segons els requisits següents:
  
a) El beneficiari haurà de renunciar expressament a la seua llicència i haurà d'acreditar-ne la baixa en l'activitat.
  
b) S'haurà de comprometre formalment a abandonar, amb caràcter definitiu, l'exercici de l'activitat de taxista i tornar les ajudes obtingudes i els corresponents interessos, en cas de reiniciar-la.
  
DISPOSICIONS FINALS
  
Primer
  
Es faculta la Direcció General de Transports per al desenvolupament, la interpretació i l'aplicació de aquesta ordre.
  
Segon
  
Aquesta ordre entrarà en vigor el dia de la publicació en el Diari Oficial de la Generalitat Valenciana.
  
València, 11 de maig de 1998
  
El conseller d'Obres Públiques, Urbanisme i Transports,
  
JOSÉ RAMÓN GARCÍA ANTÓN
  
ANNEX I
  
Model de sol·licitud
  
(Nom i cognoms) ..., document nacional d'identitat número ..., amb domicili a ..., carrer d ..., codi postal ..., telèfon ...
  
Número de llicència de taxi ...
  
Àrea de prestació conjunta de ...
  
EXPOSA: Que, a la vista de l'Ordre d ..., de la Conselleria d'Obres Públiques, Urbanisme i Transports (DOGV de data ..., número ...), per la qual s'aproven les bases reguladores de la concessió d'ajudes a transportistes autònoms de viatgers en vehicles de turisme (taxis) de les àrea de prestació conjunta de la Comunitat Valenciana, considera que compleix els requisits exigits, segons es demostra en els documents que s'hi adjunten, i amb l'expressa acceptació de tots els termes de la convocatòria esmentada.
  
SOL·LICITA: L'atorgament de la corresponent subvenció per abandó de l'activitat de taxista de l'àrea de prestació conjunta d ...
  
(Lloc, data i firma del sol·licitant)
  
SENYOR CONSELLER D'OBRES PÚBLIQUES,
  
URBANISME I TRANSPORTS
  
ANNEX II
  
Juntament amb la sol·licitud, realitzada segons el model establit en l'annex I, s'haurà d'aportar la documentació següent:
  
1. Còpia del document nacional d'identitat i número d'identificació fiscal del sol·licitant (compulsades).
  
2. Còpia de l'últim rebut de l'impost d'activitats econòmiques (compulsada).
  
3. Certificat, expedit per l'agència tributària corresponent, acreditatiu d'estar al corrent de les obligacions tributàries.
  
4. Certificat, expedit per la Tresoreria de la Seguretat Social, acreditatiu d'estar al corrent en el pagament de les quotes.
  
5. Documentació acreditativa d'antiguitat en l'activitat de taxista.
  
6. Si escau, declaració responsable on s'especifiquen les ajudes, o els finançaments, públiques o privades obtingudes o sol·licitades per a finançar la mateixa actuació, segons l'annex IV.
  
7. Fotocòpia compulsada de l'autorització vigent de taxi de l'àrea que es tracte.
  
ANNEX III
  
Documentació que cal aportar, una vegada concedida la subvenció, perquè se'n puga realitzar el pagament:
  
1. Declaració responsable on es compromet a l'abandó definitiu de l'activitat de transport en qualitat d'empresari.
  
2. Certificat de baixa de l'autorització de taxi d'àrea de prestació conjunta de la Comunitat Valenciana.
  
ANNEX IV
  
Model de declaració d'altres ajudes concurrents
  
(Nom i cognoms) ..., amb domicili a ..., carrer ..., presenta la següent:
  
Declaració responsable
  
A més d'aquesta ajuda, ha presentat una sol·licitud en les següents institucions públiques o privades fins al dia de la data:
  
Organisme objecte Data de sol·licitud Sol·licitada
  
de l'ajuda o concessió concedida -
  
 Import
  
.................................... ................................... ......................
  
.................................... ................................... ......................
  
.................................... ................................... ......................
  
Així mateix, (nom i cognoms) ... es compromet a comunicar les sol·licituds d'ajuda/subvenció quepresente en qualsevol organisme públic o privat, a partir de la data d'avui.
  
..., ... d ... de 19 ...